CELEX: 32017R0238
Language: ro
Date: 2017-02-10 00:00:00
Title: Regulamentul (UE) 2017/238 al Comisiei din 10 februarie 2017 de modificare a anexei VI la Regulamentul (CE) nr. 1223/2009 al Parlamentului European și al Consiliului privind produsele cosmetice

11.2.2017   
            
            
               RO
            
            
               Jurnalul Oficial al Uniunii Europene
            
            
               L 36/37
            
         REGULAMENTUL (UE) 2017/238 AL COMISIEI
   din 10 februarie 2017
   de modificare a anexei VI la Regulamentul (CE) nr. 1223/2009 al Parlamentului European și al Consiliului privind produsele cosmetice
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (1), în special articolul 31 alineatul (1),
   întrucât:
   
               (1)
            
            
               Comitetul științific pentru siguranța consumatorilor (denumit în continuare „CSSC”) a concluzionat, în avizul său din 16 decembrie 2008 (2), că utilizarea benzofenonei-3 ca filtru UV la o concentrație de până la 6 % g/g în produsele cosmetice cu ecran solar și de până la 0,5 % g/g în toate tipurile de produse cosmetice, pentru a le proteja formula, nu prezintă riscuri pentru sănătatea umană, în afară de potențialul alergen la contact și fotoalergen al acesteia.
            
         
               (2)
            
            
               Prin urmare, actuala concentrație maximă de 10 % g/g pentru benzofenonă-3 utilizată ca filtru UV în produsele cosmetice ar trebui redusă la 6 % g/g.
            
         
               (3)
            
            
               Prin urmare, Regulamentul (CE) nr. 1223/2009 ar trebui modificat în consecință.
            
         
               (4)
            
            
               Aplicarea noii concentrații maxime ar trebui amânată pentru a permite industriei să facă ajustările necesare ale formulelor produselor. Mai precis, întreprinderilor ar trebui să li se acorde un termen de șase luni de la intrarea în vigoare a prezentului regulament, în care să ia măsurile necesare pentru a introduce pe piață produse conforme și pentru a nu mai pune la dispoziție produse deja introduse pe piață care nu respectă noua concentrație maximă.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru produse cosmetice,
            
         ADOPTĂ PREZENTUL REGULAMENT:
   Articolul 1
   Anexa VI la Regulamentul (CE) nr. 1223/2009 se modifică în conformitate cu anexa la prezentul regulament.
   Articolul 2
   Prezentul regulament se aplică începând de la 3 septembrie 2017.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 februarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 342, 22.12.2009, p. 59.
   
      (2)  CSSC 1201/08.
   
      ANEXĂ
      În anexa VI la Regulamentul (CE) nr. 1223/2009, rândul de la numărul de ordine 4 se înlocuiește cu următorul text:
      
         
                     Nr. crt.
                  
                  
                     Identificarea substanței
                  
                  
                     Condiții
                  
                  
                     Formularea condițiilor de utilizare și a avertismentelor
                  
               
                     Denumirea chimică/INN/XAN
                  
                  
                     Denumirea comună din glosarul ingredientelor
                  
                  
                     Numărul CAS
                  
                  
                     Numărul CE
                  
                  
                     Tipul de produs, părțile corpului
                  
                  
                     Concentrația maximă în preparatul gata de utilizare
                  
                  
                     Altele
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „4
                  
                  
                     2-Hidroxi-4-metoxibenzofenonă/Oxibenzonă
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Nu mai mult de 0,5 % pentru a proteja formula produsului
                  
                  
                     Conține benzofenonă-3 (1)”